Ești șofer model, fără incidente în 2019? Statul te premiază.
Poliţia Română a lansat o campanie pentru şoferii care nu au înregistrat nicio abatere în anul 2019. Dacă vrei să te înscrii la concurs, ai timp până pe 20 iunie. România este pe primul loc la numărul de victime cauzate de accidentele rutiere.
Esti şofer de nota 10? Asta e întrebarea pe care
trebuie să ţi-o pui înainte de a te înscrie în campania Poliţiei Române şi a
Green Road. Dacă nu ai avut nicio abatere de la regimul rutier în 2019 poţi fi
premiat. George Hurdubai îţi spune cum să faci asta. George are 38 de ani, este
din Iaşi, iar anul trecut a fost răsplătit cu bonuri de carburant.Uite ce spune George: "Am respectat regulile, nu ne-am chinuit, asta e clar. Nu de puţine ori se întâmplă ca să fie greu din cauza traficului şi din cauza colegilor de trafic care forţează limitele, dar dacă vrei şi nu esti presat de situaţie, se poate merge în regulă“. Asociaţia care a gândit campania a preluat ideea din Emiratele Arabe Unite. "Aveau nişte bile albe pe care le adunau pe parcursul anilor în care nu aveau abateri rutiere, dacă aveai o abatere minoră, primeai puncte de penalizare, dar nu şi puncte amendă“, spunePaul Iacob, de la Green Road.Alţi şoferi au primit vouchere de cumpărături
sau cursuri gratuite de conducere defensivă.